عطاء الحق قاسمی

عطاء الحق قاسمی (ولادت: 1 فروری 1943ء ) پاکستان میں ایک طرح دار ادیب، سفرنامہ نگار اور مزاحیہ کالم نگار ہیں۔ وہ ایک طویل عرصے سے روزنامہ جنگ میں لکھ رہے ہیں۔ وہ 1 فروری 1943ء کو متحدہ ہندوستان کے شہر امرتسر میں پیدا ہوئے۔نامور عالم دین اور تحریک پاکستان کے رہنما مولانا بہاء الحق قاسمی کے فرزندہیں۔ تدریس کے شعبے سے کیریئر کا آغاز کیا، ساتھ ہی ساتھ صحافت سے بھی وابستہ رہے اور ’’روزن دیوار سے‘‘ کے عنوان سے کالم نگاری کا آغاز کیاجس کا سلسلہ اب تک جاری ہے۔

تصانیف 
عطاء الحق قاسمی کی تصانیف میں

 روزنِ دیوار سے،
 عطایئے،
 خند مکرر،
 شوقِ آوارگی،
 گوروں کے دیس میں،
 سرگوشیاں،
 حبس معمول،
 جرمِ ظریفی،
 دھول دھپا،
 آپ بھی شرمسار ہو،
 دلّی دور است،
 کالم تمام،
 بازیچۂ اعمال،
  بارہ سنگھے،
 ملاقاتیں ادھوری ہیں،
 دنیا خوب صورت ہے،
 مزید گنجے فرشتے،
 شرگوشیاں،
 ہنسنا رونا منع ہے،
 اپنے پرائے،
 علی بابا چالیس چور
 ایک غیر ملکی کا سفرنامۂ لاہور

اعزاز و ایوارڈ 
پاکستان ٹیلی وژن کے لیے کئی معروف ڈراما سیریل تحریر کیے جن میں خواجہ اینڈ سن، شب دیگ، حویلی اور شیدا ٹلی کے نام قابل ذکر ہیں۔ ناروے اور تھائی لینڈ میں پاکستان کے سفیر کے طور پر خدمات انجام دے چکے ہیں۔ صدر پاکستان نے14اگست 1991ء کو تمغائے حسن کارکردگی اور بعد ازاں ستارۂ امتیاز اور ہلال امتیاز عطا کیا۔ آدم جی ادبی انعام اور اے پی این ایس ایوارڈ بھی حاصل کرچکے ہیں۔ آج کل الحمرا آرٹس کونسل لاہور کے بورڈ آف گورنرز کے چیئرمین ہیں۔

انہیں ناروے اور تھائی لینڈ میں پاکستانی سفارت خانوں میں بطور سفیر فرائض سر انجام دینے کا اعزاز حاصل ہے۔ اب ان کا ایک بیٹا یاسر پیر زادہ بھی اردو کا لکھاری ہے۔

بیرونی روابط 
 دنیا میں بھی سرفراز آخرت میں بھی سرفراز
 پروفیسر کی آمد
 یہ شادی نہیں ہو سکتی

حوالہ جات 

1943ء کی پیدائشیں
اردو خاکہ نگار
اردو سفر نامہ نگار
اردو کالم نگار
اردو محققین
اردو مضمون نگار
اردو ڈراما نگار
بقید حیات شخصیات
بیسویں صدی کے پاکستانی شعرا
پاکستانی اردو شعرا
پاکستانی سفرا برائے تھائی لینڈ
پاکستانی سفرا برائے ناروے
پاکستانی صحافی
پاکستانی کالم نگار
پاکستانی مرد صحافی
تمغائے حسن کارکردگی وصول کنندگان
ستارۂ امتیاز وصول کنندگان
کشمیری نژاد پاکستانی شخصیات
لاہور کے شعرا
لاہور کے صحافی
ہلال امتیاز وصول کنندگان
اردو مصنفین
پنجابی شخصیات